Učenici 8.b razreda!

**U bilježnice napišite svoje asocijacije uz riječ *zvijezda.***

Danas ćemo obraditi pjesmu Antuna Branka Šimića „Opomena“.

* otvorite čitanku, str. 168. i nekoliko puta pažljivo pročitajte pjesmu „Opomena“
* **zapišite u bilježnicu ime pjesnika i naziv pjesme**

**Na koja vas je razmišljanja potaknula pjesma? (Zapišite svoj odgovor u bilježnicu.)**

Na sljedeća pitanja odgovorite usmeno služeći se pjesmom u čitanci:

1. Kome se pjesnik obraća u prvome stihu?

2. Na koga se odnosi ta riječ?

3. Što znači biti malen?

4. Kakve su zvijezde u odnosu na „malenog” čovjeka?

5. Na koji način

čovjek može „ne biti malen“, doseći zvijezde?

6. Što predstavljaju, simboliziraju zvijezde u prvoj

strofi?

7. U čemu je kontrast između čovjeka i zvijezda?

**Zapišite u bilježnicu plan ploče (Ne morate crtati tablicu, ali napravite tako da se vidi kontrast čovjeka i zvijezda i na koju strofu se što odnosi.):**

|  |  |  |
| --- | --- | --- |
| **strofa** | **čovjek** | **zvijezde** |
| 1. | malen – sitan, beznačajan, nemoćan,bezvrijedan, loš, zao, sebičan  | visoke, sjajne, nedohvatne, velike, trajne, neuništive, vječne, vrijedne |
| 2. | cijelog tebe – čovjekovo tijelo, duša, duh, čovjekovi osjećaji, misli, postupci | blaga svjetlost zvijezda – ono vrijedno, dobro, plemenito, istinito |
| 3. | ni za čim ne žaliti – biti sretan, ispunjen, zadovoljan svojim životom, imati ostvarene ciljeve i ideale, imati život ispunjen ljubavlju | rastajati se od zvijezda – umirati, rastajati se od vidljivoga svijeta, od sjaja i blještavila  |
| 4. | prijeći u prah – okončati život, umrijeti, nestati, otići s ovoga svijeta, raspasti se, biti zaboravljen | prijeći u zvijezde – postati vječan, prijeći u vječnost, u „nebo”, u mjesto ljepote, sjaja, dobrote i topline, ne umrijeti, živjeti novim životom, ostaviti svijetao trag za sobom |

* **na kraju čitanke u Pojmovniku pronađite što znače pojmovi**

**SIMBOL i MISAONO / REFLEKSIVNA PJESMA**

* **te definicije prepišite u bilježnicu**

DOMAĆA ZADAĆA:

Protumači vjersku opomenu: „Sjeti se, čovječe, da si prah i da ćeš se u prah pretvoriti.“

Je li ona suprotna pjesnikovoj opomeni? Napiši u nekoliko rečenica svoje razmišljanje o tome.

Domaću zadaću fotografiraj i pošalji u privatnoj poruci na Yammer do nedjelje navečer 29.3.2020.